મોરબી જીલ્લા માં અતિવૃષ્ટિ અને ક્યાર વાવાઝોડા થી થયેલા કમોસમી વરસાદથી મોરબીના ખેડૂતોની સ્થિતિ કફોડી બની ગઈ છે જેમાં બે દિવસ પહેલા કાળ બનીને આવેલા કમોસમી વરસાદ મોરબી,ટંકારા, વાંકાનેર હળવદ માળીયા સહિતના ગ્રામ્ય વિસ્તારોમાં ખાબક્યો હતો જેના લીધે ખેતરોમાં ગોઠણ સમાણા પાણી ભરાઈ જતાં ખેડૂતોના કપાસ,તલી,એરંડા,મગફળી સહિતના પાકો નિષ્ફળ ગયા હતા અમુક ખેડૂતોએ તો ખેતરમાં તૈયાર પાક કાઢેલા હતા તેના પર પણ વરસાદી પાણી ફરી વળતા ખેડૂતોની આશા પર પાણી ફરી વળ્યું હતું ખેડૂતોની સ્થિતિને ધ્યાનમાં લઈને સરકાર દ્વારા ગઈકાલે રાજ્યના જુદા જુદા પાંચ જીલ્લાઓ મુજબ એક વિભાગમાં ટોલ ફ્રી નમ્બર જાહેર કર્યા હતા જેમાં ખેડૂતોએ વીમા કમ્પનીને તેના નુકશાન ની જાણકારી માટે અને સર્વે માટે મદદરૂપ થઇ શકે જેમાં મોરબી સહિત પાંચ જીલ્લામાં સરકાર દ્વારા 1800 200 541 નમ્બર જાહેર કર્યા હતા પરંતુ આ નમ્બર પર ખેડૂતોના ફોન ની રિંગ સુધા પણ જતી નથી જેના લીધે મોરબી જીલ્લાના ખેડૂતોમાં રોષ જોવા મળ્યો હતો અને સરકારને  ખેડૂતોની આવી મજાક ન કરવા અપીલ કરી ખરાં અર્થમાં ખેડૂતોની મદદ કરવા ગુહાર લગાવી છે.